
				R E F E R A T  D E  A P R O B A R E 
privind desemnarea  reprezentanților Consiliului Local al Municipiului Brad  în consiliile de administrație ale unităților de învățământ  preuniversitar 
de stat din municipiul Brad 


	
[bookmark: REFsp23rtd4]Conform Procedurii privind reorganizarea unităţilor de învăţământ preuniversitar de stat şi constituirea formaţiunilor de studiu în învăţământul preuniversitar de stat, aprobată prin Ordinul Ministrului Educației și Cercetării nr. 5197/2025, în anul şcolar 2025-2026, trei dintre unitățile de învățământ preuniversitar de stat din municipiul Brad, respectiv Liceul Teoretic „Avram Iancu” Brad, Școala Gimnazială „Horea, Cloșca și Crișan” Brad și Grădinița cu Program Prelungit „Floare de Colț”,  care nu s-au mai încadrat în prevederile art. 16 din Legea nr. 198/2023 a învățământului preuniversitar, cu modificările și completările ulterioare, s-au reorganizat, sens în care s-a emis Ordinul Ministerului Educației și Cercetării nr. 5589/2025 privind reorganizarea unităților de învățământ preuniversitar de stat din județul Hunedoara.
Astfel, prin Hotărârea Consiliului Local nr. 151/2025 a fost modificată rețeaua școlară a unităților de învățământ preuniversitar de stat de pe raza teritorială a municipiului Brad, pentru anul școlar 2025 – 2026.
Prin adresa nr. 2131/19.09.2025, înregistrată la Primăria Municipiului Brad sub nr. 42391/22.09.2025, Liceul Teoretic „Avram Iancu” Brad a solicitat nominalizarea persoanelor care vor face parte din Consiliul de Administrație al Liceului urmare a modificării rețelei școlare.
Conform prevederilor art. 4 alin. (1) lit. b) din Metodologia – cadru de organizare şi funcţionare a consiliilor de administraţie din unităţile de învăţământ preuniversitar, aprobată prin Ordinul Ministrului Educației Naționale nr. 6223 din 4 septembrie 2023, „Structura consiliului de administraţie din unităţile de învăţământ preuniversitar de stat este următoarea:[…] în cazul în care consiliul de administraţie este format din 9 membri: directorul, 3 cadre didactice din cota cărora un loc poate fi alocat unui reprezentant al personalului didactic auxiliar, 2 reprezentanţi ai părinţilor, primarul sau un reprezentant al primarului, 2 reprezentanţi ai consiliului local. Prevederile se aplică în mod corespunzător unităţilor de învăţământ cu efective între 301 şi 400 de beneficiari primari”.
Conform prevederilor art. 6 alin. (4) din aceeași metodologie  „Calitatea de membru al consiliului de administrație este incompatibilă cu:
a) calitatea de membru în acelaşi consiliu de administraţie a soţului, soţiei, fiului, fiicei, rudelor şi afinilor până la gradul IV inclusiv;	
       b) deţinerea unei funcţii didactice de conducere, îndrumare şi control, cu excepţia directorului şi directorului adjunct ai respectivei unităţi de învăţământ;
       c) calitatea de cadru didactic în unitatea de învăţământ respectivă, cu excepţia directorului, după caz, a directorului adjunct şi a personalului didactic de predare ales de către consiliul profesoral al unităţii de învăţământ;	
      d) calitatea personalului didactic de predare şi a reprezentantului personalului didactic auxiliar de părinte al unui elev înmatriculat în respectiva unitate de învăţământ, cu excepţia directorului unităţii de învăţământ, respectiv a directorului adjunct în cazul unităţilor de învăţământ special;	
       e) calitatea de personal didactic auxiliar sau personal administrativ în unitatea de învăţământ respectivă, pentru: reprezentantul desemnat al primarului, reprezentantul desemnat al preşedintelui consiliului judeţean/Consiliului General al Municipiului Bucureşti, reprezentanţii consiliului local/consiliului judeţean în consiliul de administraţie;	
         f) calitatea de personal didactic auxiliar sau administrativ în unitatea de învăţământ respectivă, pentru reprezentanţii părinţilor;	
        g) deţinerea unei sancţiuni disciplinare neradiate;	
        h) deţinerea unei condamnări pentru o faptă penală săvârşită cu intenţie până la intervenirea unei situaţii care înlătură consecinţele condamnării”.
În contextul celor de mai sus am inițiat prezentul proiect de hotărâre prin care am propus desemnarea reprezentanților Consiliului Local al Municipiului Brad în consiliile de administrație ale unităților de învățământ preuniversitar de stat din municipiul Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local nr. 181/2024.
Precizez că las la latitudinea Consiliului Local al Municipiului Brad desemnarea persoanelor care vor face parte, în calitate de reprezentanți, din aceste consilii de administraţie, pe perioada mandatului Consiliului Local al Municipiului Brad 2024 – 2028.
	În susţinerea propunerii mele invoc prevederile art. 128 alin. (2) lit. b) din Legea nr.198/2023 a învățământului preuniversitar, ale art. 3, art. 4 precum și art. 6 alin. (1) lit. c) din Ordinul nr. 6223/2023 pentru aprobarea Metodologiei-cadru  de organizare şi funcţionare a consiliilor de administraţie din unităţile de învăţământ preuniversitar, ale art. LIII punctul 1 din Legea nr. 141/2025 privind unele măsuri fiscal – bugetare, cu modificările și completările ulterioare, ale art. 129 alin. (1) lit. a), alin. (7) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

